Ehdotus neuvoston asetukseksi raakatupakka-alan yhteisestä markkinajärjestelystä annetun asetuksen (ETY) N:o 2075/92 muuttamisesta



Virallinen lehti nro C 046 , 23/02/1995 s. 0006



Ehdotus neuvoston asetukseksi raakatupakka-alan yhteisestä markkinajärjestelystä annetun asetuksen (ETY) N:o 2075/92 muuttamisesta (95/C 46/06) KOM(94) 555 lopull. - 95/0001(CNS) (Komission antama 9 päivänä tammikuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että raakatupakka-alan yhteisestä markkinajärjestelystä 30 päivänä kesäkuuta 1992 annetussa neuvoston asetuksessa (ETY) N:o 2075/92 (1) vahvistetaan tuotannonohjaustoimenpiteet ja tuotannon hallintoa koskevat toimenpiteet; saadun kokemuksen perusteella osoittautuu tarpeelliseksi säätää useita muutoksia tuotannon ohjaamiseksi paremmin, palkkion kokonaismäärä on maksettava lopulta tuottajille ja tuottajien ryhmittymille; osoittautuu mahdolliseksi, että muutamat jäsenvaltiot ryhtyvät tästä lähtien maksamaan palkkiot suoraan hyväksytyille tuottajille tai tuottajien ryhmittymille, palkkioon oikeutetut tuotetut määrät on määriteltävä kunkin hyväksytyn tuottajan tai tuottajien ryhmittymän osalta; jäsenvaltioiden on jaettava nämä kiintiöt vahvistettujen takuukynnysten rajoissa asianomaisten tuottajien kesken aikaisemmin toimitettujen määrien perusteella ottamatta kuitenkaan huomioon todettua poikkeavaa tuotantoa, ja asiaa koskevissa yhteisön säännöksissä pyritään varmistamaan oikeudenmukainen jakaminen, hyväksytyn tuottajan tai tuottajien ryhmittymän kiintiön ulkopuolella tuottamaa tupakkaa ei saa pitää palkkioon oikeuttavana; olisi kuitenkin otettava huomioon tahattoman ylituotannon mahdollisuus; on aiheellista sallia asianomaisten tuottajien tai tuottajien ryhmittymien siirtää kyseinen ylittävä osa tietyin rajoituksin seuraavalle satovuodelle, jos noudatetaan kahden satovuoden kokonaiskiintiötä, ja olisi sallittava jäsenvaltioiden, jotka siihen pystyvät, maksaa palkkiot suoraan tuottajille jo satovuodesta 1994 alkaen, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2075/92 seuraavasti: 1. Korvataan 6 artikla seuraavasti: "6 artikla 1. Viljelysopimuksessa on oltava vähintään: - ensimmäisen jalostusasteen yrityksen sitoumus maksaa tuottajalle ostohinta ja, jos jäsenvaltion toimivaltainen toimielin ei maksa tuottajalle palkkiota suoraan, määrä, joka on sovitusta ja tosiasiallisesti toimitetusta määrästä maksettavan palkkion suuruinen, - tuottajan sitoumus toimittaa ensimmäisen jalostusasteen yritykselle raakatupakka, joka vastaa sopimuksessa määrättyjä laatuvaatimuksia. 2. Jäsenvaltion toimivaltaisen toimielimen on maksettava palkkion määrä tuottajalle tai sen on korvattava palkkion määrä ensimmäisen jalostusasteen yritykselle, jos viimeksi mainittu on maksanut tuottajalle palkkion suuruisen määrän, kun esitetään todiste siitä, että tuottaja on toimittanut tupakan ja että 1 kohdassa tarkoitettu määrä on maksettu." 2. Korvataan 7 artiklan neljäs luetelmakohta seuraavasti: "- Mahdollisesti vaadittava vakuus, joka ensimmäisen jalostusasteen yrityksen tai tuottajien on annettava, sekä tämän vakuuden antamisen ja vapauttamisen edellytykset, jos pyydetään ennakkomaksua." 3. Korvataan 9 artikla seuraavasti: "9 artikla 1. Takuukynnysten noudattamisen varmistamiseksi otetaan käyttöön satovuosiksi 1995-1997 tuotantokiintiöjärjestelmä. 2. Neuvosto jakaa kullekin lajikeryhmälle satovuosittain käytettävissä olevat määrät tuottajajäsenmaiden kesken perustamissopimuksen 43 artiklan 2 kohdassa säädettyä menettelyä noudattaen. 3. Edellä 2 kohdan nojalla vahvistettujen määrien perusteella ja rajoittamatta 4 kohdan säännösten soveltamista jäsenvaltioiden on jaettava tuotantokiintiöt hyväksyttyjen tuottajien tai tuottajien ryhmittymien kesken suhteellisesti viimeistä satovuotta edeltävän kolmen vuoden aikana jalostettaviksi toimitettujen, lajikeryhmittäin eriteltyjen määrien keskiarvon perusteella. Vuoden 1992 tuotantoa ja kyseiseltä satovuodelta peräisin olevia toimituksia ei saa kuitenkaan ottaa laskelmissa huomioon. Kyseinen jakaminen ei rajoita soveltamasta yksityiskohtaisia sääntöjä tuotantokiintiöiden jakamisesta seuraavien satovuosien osalta. 4. Jaettaessa 3 kohdassa tarkoitettuja kiintiöitä jätetään erityisesti ottamatta huomioon viitetuotantoa laskettaessa raakatupakan määrät, jotka ylittävät asetuksen (ETY) N:o 727/70 nojalla sovellettavat taatut enimmäismäärät. Tarvittaessa otetaan ainoastaan huomioon tuotanto huomioon otettavien vuosien aikana myönnetyn kiintiön rajoissa." 4. Korvataan 10 artikla seuraavasti: "10 artikla 1. Rajoittamatta 2 kohdan säännösten soveltamista palkkiota ei saa maksaa tuottajalle myönnetyn kiintiön ylittävien määrien osalta. 2. Tuottaja voi kuitenkin toimittaa jokaisen lajikeryhmän ylituotannon, joka on enintään 10 prosenttia tämän kiintiöstä, ja tämä ylittävä osa oikeuttaa seuraavana satovuonna maksettavaan palkkioon, jos seuraavana satovuonna asianomainen tuottaja vähentää tuotantoaan vastaavasti niin, että kyseisen kahden satovuoden yhteenlaskettuja kiintiöitä noudatetaan." 5. Korvataan 11 artikla seuraavasti: "11 artikla Yksityiskohtaiset säännöt tämän osaston soveltamisesta annetaan 23 artiklassa säädettyä menettelyä noudattaen. Ne sisältävät erityisesti 9 artiklan 4 kohdassa säädettyjen kiintiöiden jakamista koskevat mukautukset." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan satovuodesta 1995 alkaen lukuun ottamatta 1 artiklan 1 kohtaa, jota sovelletaan satovuodesta 1994 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 215, 30.7.1992, s. 70